Отчет на Народно читалище „Зора1922”

 с. Терзийско

През 2017годинауспяхме да свършим повечето от планираните дейности.Някой от тях все още са на дневен ред и през новата година, но все още търсим съмишленици, които да кажат „хубаво сте го намислили ще дойдем”. Ето какво свършихме.

През първия месец от годината празнувахме бабин ден с бабите от пенсионерския клуб.

През февруари отпразнувахме и Трифон Зарезан с трапеза, музика и танци. Бяхме в читалището повече от 20 човека.

За Баба Марта направихме нов модел мартеници и ги поставихме на обществени места из селото.

За националния празник поставихме венци на паметниците в селото.

Събрахме заедно два празника, първа пролет и деня на жената. Заедно с пенсионерския клуб, имаше хапване,хора и подаръци.

За Гергьовден направихме курбан на площада. Раздадохме го на присъстващите, които бяха повече от 40 човека. Имаше музика и хора на площада.

През април отляхме бетон от страни, по цялата дължина на сградата. Там имаше стари напукани, обрасли с бурен тротоарни плочки. А отстрани на ъгъла на сградата направихме и чешма. Така до оформихме градинката, но няма да се спрем до тук.

През април се включихме в залесяването. 10-15 човека, взехме инструментите, намерихме фиданки на липа и червен дъб и ги засадихме на „скока”.Идеята беше за пикник, но дъжда развали пикника. Само две- три не са се хванали.

През май направихме изложба на илюстрации от детски книжки. Закупихме волейболна мрежа и топка за спортните ни занимания през лятото.

В началото на юни направихме детски празник с велосипедна и футболна надпревара. Дойдоха 15-20 деца от селото и града. Имаше медали, лакомства и книжки за всички.

През юни е нашия празник на грънчаря и грънчарското производство. Тази година го организирахме след обяд. Площада беше пълен с хора. Празнуващите си пренесоха гостите, масите и мезетата от в къщи, на площада. С помощта на кметското настоятелство осигурихме и осветление на площада.Майсторите отново показаха майсторлъка си на грънчарското колело. Имаше за тях награди и грамоти. Децата отново рисуваха и декорираха.Увеличихме изложбата от картини на художници от Терзийско. На Десислава Банова и Даниела Дочева Кнежевич. Хора от селото дариха и стара керамика за изложбата.

За настроението ни се погрижиха, танцовия състав от с. Шипково „ Катерина”. Поканихме гайдари от гр. Смолян. Четирите момчета пяха и свириха до късно през нощта. Хорото се играеше до късно през нощта. В 22 часа имахме заря.

През юли и август се занимавахме с децата. Всеки ден имахме занимания. Рисуваха, правиха картички играехме на федербал и футбол. Докато рисуваха и четях приказки. Намерихме си помощник в заниманията. Дойдоха и нови деца, които не бяха идвали до сега. На края на август по тяхна инициатива направихме и малка пиеска, измислена от тях. Децата бяха много въодушовени и милички в старанието си. 30-тина човека я посетиха.

През септември участвахме в фестивала на сливата. Както преди в ателиетата по керамика и декорация. Направихме отново паното с тримата стари пияни троянци, за да се снимат присъстващите на фестивала.

През есента всеки петък след обяд имаше чай, кафе и филми за присъстващите. За съжаление само в три от петъците дойдоха хора.

Продължаваме да правим всеки първи петък от месеца нашето караоке събиране. Събираме повече от 30 човека.

За съжаление не можахме да съберем майсторите да отпразнуват Свети Спиридон.

Нова година празнувахме в читалището. Запалихме и печката в салона, за да има място за новогодишното хоро. За съжаление никой не дойде.

 Библиотечна дейност

От много отдавна не сме имали книги нови издания. Имаме дарени книги но те са издания от 50- до 90години.

Дарените книги са 170. Посещенията за заемане на книги са 35. Дадените книги са 127. Закупихме 5 книги,събираме колекцията от книги за Хари Потър и Пърси Джаксън.

Имахме и посещения за интернет справки и онлайн пазаруване.Имаме дарени два монитора за компютрите но са от старите. Тежат повече от 20 килограма. Учениците които обучаваме на ИКТ технологии са нередовни в посещенията. Свободната ни безжична интернет мрежа, се ползва от все повече хора.

С част от дарените книги ,които вече имаме в читалището , запълваме лавицата от книги в хотел” Троян Плаза” към международната инициатива „ Буккросинг”.

Продължава и доброволческата ни ангажираност към инициативата „Подари история. Тази година записахме още един роман. До сега сме записали 4 книги.

Библиотечната ни дейност в сравнение с другата, леко изостава. Имаме голяма нужда от нови книги.

За всичко това свършено през годината трябва да благодарим на дарителите, доброволците, кметското наместничество и общинското ръководство.

Това е за 2017година.

 Читалищен- секретар

 Анелия Вачкова

 План на НЧ”Зора1922г. с. Терзийско за 2018г.

Ние от настоятелството, след допитване до членовете на читалището направихме следния план за дейностите през 2018г.

Ще отпразнуваме бабин ден заедно с пенсионерския клуб.

Ще направим снежен празник за децата от селото. През зимната ваканция ще направим конкурс за най- хубав снежен човек ако има сняг.

Ще отпразнуваме Зарезан с празнична трапеза и танци.

За Баба Марта ще вържем мартеници за здраве и берекет.

За 3-ти март-денят на освобождението ще положим венци на паметниците в селото.

За 8-ми март ще организираме тържество с томбола за жените от Терзийско.

За заговезни ще организираме празник с надяждане на баница в читалището.

През пролетната ваканция за децата в селото ще продължим с организирането на детска театрална трупа в читалището,ще поканим човек с опит в тази област, за среща с децата и избор на пиеса.

През април ще се съберем да си разменим семена ,резници и цветя.

За Гергьовден, както минали години и сега ще направим курбан на площада пред читалището с музика и хора.

За деня на детето. Ще направим спортен празник с награди и лакомства.

През юни е нашия празник на селото и грънчарското производство.На същия ден е и възпроизвеждането на живата картина от залавянето на Захари Стоянов.Ще организираме и народно веселие с музика и хора. Ще покажем и новите снимки и документи събрани от читалището през годината. За празника на грънчаря ще направим демонстрация на етапите от изработването на керамични съдове. Както и през миналите години ще имаме конкурс за най- добър майстор.

През юни е и еньов ден. За последно ще се опитаме да потръгне клуба за любителите на цветя. Всеки които дойде ще има цветен подарък.

През юли и август имаме занимания за деца и младежи. Заниманията са всеки ден. Ще правим картички ще рисуваме. Освен народна топка и федербал тази година ще имаме и площадка за волейбол и тенис. Децата ще репетират и пиесата ,която ще ни покажат през август.

През ноември за деня на будителите ще поставим портретите и в читалището, редом до тях ще поставим и такива от Терзийско.

През декември е празника на занаятчиите ще направим тържество с почерпка за тях.

За коледните празници ще организираме тържество с музика и хора.

Ще участваме както други години на фестивала на сливата.

Продължаваме от предишни години с караоке сбирките и световната инициатива”Буккросинг”.

Ще продължим да записваме аудио книги за аудио библиотеката за не зрящи.

Ще довършим ново изградената чешма на площада.

Ще подменим вратата на приземното помещение зад читалището.

Ще направим още библиотечни рафтове за книгите постъпили от дарения.

Това е всичко за сега. В течение на годината нещо ще отпадне. И нещо ще допълним. За нещо няма да ни стигнат средства а за друго сили. Да се надяваме, че ще намерим по малко и от двете, с ваша и наша помощ.

 Анелия Вачкова- секретар

 22.11.2017г.

Нямаме отбелязани годишнини през 2018г.

Нова дейност в читалището е детската театрална трупа която организирахме и вече имаме първо представление.

Нямаме допълнително отпуснати субсидирани бройки.

Не сме участвали в проекти.

 20.02.2019г НЧ”Зора1922”

 с. Терзийско